C 498/2
LT
Europos Sąjungos oficialusis leidinys
2022 12 30
2.
apgailestauja, kad Europos Komisijos pirmininkė savo pranešime apie Sąjungos padėtį nepripažino nei aktyvaus ir svarbaus vietos ir regionų valdžios institucijų vaidmens sprendžiant šias problemas, nei poreikio užtikrinti didesnį daugiapakopį valdymą formuojant ES politiką ir siekiant, kad sanglauda taptų bendru ES tikslu, kaip numatyta Mastrichto sutartyje, kurioje nustatytas subsidiarumo principas ir pagal kurią įsteigtas RK;
3. įspėja, kad infliacija teritorijoms daro nevienodą ekonominę nelygybę.
Didesnės energijos ir transporto Regionų, kuriuose žmonės gauna mažesnes pajamas, produktų kainų didėjimo, todėl šiuose regionuose auga
poveikį ir gali dar labiau padidinti esamą teritorinę, socialinę ir išlaidos daro stipresnį poveikį pažeidžiamoms piliečių grupėms.
gyventojai neproporcingai nukenčia nuo pagrindinių prekių ir skurdo rizika;
4. pabrėžia tarpvalstybinio bendradarbiavimo svarbą siekiant toliau stiprinti Europos Sąjungą socialiniu, ekonominiu ir administraciniu požiūriu.
Trečdalis ES gyventojų gyvena pasienio regionuose ir neretai didesni miestai ar ekonominiai centrai yra anapus sienos.
Reikėtų geriau pasinaudoti šiomis neišsemtomis galimybėmis sveikatos priežiūros, krizių valdymo, energijos tiekimo, judumo, švietimo ir darbo srityse ir jas atskirai remti;
5. ragina Europos Sąjungą remti ES ir Ukrainos miestus ir regionus, kad jie galėtų įveikti dėl karo kylančius iššūkius.
Atstatyti Ukrainą yra Europos Sąjungos būtinybė, moralinė pareiga ir investicija.
Šis procesas turi atitikti EBPO principą „atkurti geriau, nei buvo“ ir užtikrinti darnų, žaliąjį ir skaitmeninį integruoto teritorinio vystymosi požiūrį.
Tiek atstatant Ukrainą, tiek įveikiant karo ir pandemijos padarinius ES, dabartinėje daugiametėje finansinėje programoje reikės aiškiai pakeisti prioritetus.
ES savivaldybių, regionų ir valstybių narių finansinė padėtis jau dabar yra įtempta.
Atstatant Ukrainą kartu reikia vietos lygmeniu skatinti demokratiją, grindžiamą tvirta partneryste su Europos Sąjungos vietos ir regionų valdžios institucijomis.
Decentralizuotas atkūrimo procesas taip pat suteiktų Ukrainos piliečiams perspektyvą likti savo šalyje ir taip sumažintų tolesnius migracijos srautus.
Kartu RK nepritaria kliūtims Ukrainos piliečių imigracijai ir prašo kiek galima greičiau persvarstyti Tarybos direktyvą 2001/55/EB (2) dėl laikinosios apsaugos, kad pabėgėliams būtų suteikta ilgesnė nei trejų metų gyvenimo šalyje garantija;
6. mano, kad parama Ukrainos pabėgėliams turėtų būti paskata įgyvendinti ES migracijos ir prieglobsčio sistemos reformą, grindžiamą solidarumu, sąžiningo naštos pasidalijimo paskatomis ir pagarba pagrindinėms žmogaus teisėms, taip pat išorės sienų apsauga.
Visa tai tampa dar aktualiau atsižvelgiant į tai, kad sparčiai didėjančios maisto kainos visame pasaulyje gali sukelti migrantų antplūdį į ES miestus ir regionus;
7. pabrėžia, kad vietos ir regionų valdžios institucijos taip pat kenčia nuo didžiulių sąskaitų už energiją viešųjų paslaugų sektoriuje, taip pat neigiamo infliacijos poveikio viešiesiems pirkimams ir atlyginimams.
Vietos ir regionų valdžios institucijos turi būti laikomos aktyviomis partnerėmis energijos taupymo kampanijose, naujuose atsinaujinančiosios energijos gamybos projektuose, taip pat nenumatytų atvejų planuose dėl energijos tiekimo sutrikimų, siekiant atsižvelgti į vietos aplinkybes ir tarpvalstybinius sprendimus; taip pat atkreipia dėmesį į vietos atsinaujinančiųjų išteklių energijos gamybos potencialą siekiant įvairinti ES energijos rūšių derinį bei sumažinti priklausomybę nuo trečiųjų šalių ir reikalauja pritaikyti ES finansavimo schemas, viešuosius pirkimus ir valstybės pagalbos taisykles, kad vietos investicijų planai galėtų būti įgyvendinami didelės infliacijos laikotarpiu;
8. ragina ES institucijas ir valstybes nares imtis ypatingų priemonių siekiant remti vietos ir regionų valdžios institucijų pastangas sušvelninti energijos krizės poveikį namų ūkiams, pažeidžiamoms bendruomenėms ir vietos mažosioms bei vidutinėms įmonėms ir toliau teikti viešąsias paslaugas, be kita ko, skiriant joms dalį mokestinių pajamų, gautų iš nenumatyto energetikos įmonių pelno;
9. ragina Europos Komisiją nedelsiant pasiūlyti visoje ES taikytiną viso dujų importo į Europos Sąjungą kainos viršutinę ribą ir remti dujų ir energijos kainos atsiejimą, kuris leistų sušvelninti infliacinį spaudimą;
(2)
2001 m. liepos 20 d.
Tarybos direktyva 2001/55/EB dėl minimalių normų, suteikiant perkeltiesiems asmenims laikiną apsaugą esant masiniam srautui, ir dėl priemonių, skatinančių valstybių narių tarpusavio pastangų priimant tokius asmenis ir atsakant už tokio veiksmo padarinius pusiausvyrą (OL L 212, 2001 8 7, p. 12).